वार गायिकी, वॉटर क्राफ्ट, लाइट कैमरा एक्शन में स्टूडेंट्स की शानदार परफॉर्मेंस
गिलरोड स्थित गुरु नानक देव इंजीनियरिंग कॉलेज में दो दिवसीय टेक्नो कल्चरल फेस्ट ‘जेनेसिस- 2017’ का आयोजन किया गया। कार्यक्रम का उद्घाटन लेखक प्रो. गुरभजन सिंह गिल ने किया। उन्होंने स्टूडेंट्स को मेहनत और ईमानदारी से काम कर खुद के साथ ही इंस्टीट्यूट को भी ऊंचाइयों को पर पहुंचाने के लिए प्रेरित किया। उन्होंने कहा कि इस कॉलेज से पढ़ कर गए स्टूडेंट्स आज दुनिया भर में नाम रोशन कर रहे हैं। कार्यक्रम की शुरुआत के बाद स्टूडेंट्स ने शबद गायन पेश किया।
कॉलेज डायरेक्टर डॉ. एमएस सैनी ने कहा कि जीवन में अनुशासन की बेहद जरूरत है। अनुशासन की कमी होने पर सफलता हासिल नहीं की जा सकती। उन्होंने विभिन्न क्षेत्रों में शानदार प्रदर्शन कर कॉलेज का नाम रोशन करने वाले स्टूडेंट्स की सराहना की। उन्होंने कहा कि स्टूडेंट्स का सर्वांगीण विकास बेहद जरूरी है। कार्यक्रम में 3 एनसीसी बटालियन पंजाब के लेफ्टिनेंट राजीव बग्गा ने सम्माननीय मेहमान के तौर पर हिस्सा लिया। स्टूडेंट्स वेल्फेयर के डीन डॉ. जसमनिंदर सिंह ग्रेवाल ने बताया कि जेनेसिस का आयोजन हर साल किया जाता है। इसमें दो दिन के कार्यक्रम में 25 कल्चरल और 22 टेक्निकल ईवेंट्स आयोजित किए जाते हैं। कल्चरल कमेटी के प्रेसिडेंट डॉ. हरमीत सिंह ने राष्ट्रीय स्तर पर भंगड़ा में पहला स्थान हासिल करने वाली टीम से सभी को मिलवाया।
पहले दिन वार गायकी, लोक नाच, वोकल सोलो, क्लासिकल सिंगिंग जैसी प्रतियोगिताएं करवाईं गईं। टेक्निकल प्रतियोगिताओं में वॉटर क्राफ्ट, लाइट्स कैमरा एक्शन, वॉर ट्रेजर, कोडिफाइड, वोलट्रैप शामिल रहीं। इसी के साथ ही पंजाबी पर वर्कशॉप का भी आयोजन किया गया। लेटिरारियो ईवेंट में एडीसीपी ट्रैफिक ध्रुव दहिया ने शिरकत की। उन्होंने स्टूडेंट्स को ट्रैफिक के नियमों का पालन करने के लिए प्रेरित किया। स्टूडेंट्स ने ट्रैफिक नियमों पर वाद-विवाद भी किया। अरविंद ढींगरा ने एडीसीपी ट्रैफिक का कार्यक्रम में शिरकत करने पर धन्यवाद किया।
गिल रोड स्थित गुरु नानक देव इंजीनियरिंग कॉलेज में दो दिवसीय टेक्नो कल्चरल फेस्ट ‘जेनेसिस- 2017’ हुआ शुरू। फोटो: लक्कीभट्टी
bho_Deva hin_Deva hin_Deva awa_Deva mai_Deva